આ બાબતને સમજાવતાં સાઇટ સુપરવાઇઝરે મિડ-ડે LOCALને કહ્યું હતું કે ‘આ નાળાનો અમુક ભાગ ખૂબ જ ડેન્જરસ છે. એને તોડવામાં આવે તો કદાચ રસ્તા પર મોટો ખાડો પડવાની શક્યતા કૉન્ટ્રૅક્ટરને દેખાઈ રહી હોવાથી કામ સંભાળીને કરવું પડે એમ છે. એ સિવાય આ નાળામાંથી ઇલેક્ટિÿક, ગૅસ જેવી અનેક કેબલોની લાઇન જઈ રહી છે. આ લાઇનો એની એજન્સીઓ તરફથી બંધ કરવામાં ન આવે ત્યાં સુધી એ જગ્યા પર કામ કરવું મુશ્કેલીભર્યું છે.’